கேள்வி: குருகு (பறவை) - பைதல் வெண்குருகு பற்றி தகவல் சொல்.
பதில்: File:Anastomus oscitans3.JPG * இதன் சிறகை ''அணிச்சிறை'' என்றனர். அணிச்சிறை இனக்குருகு கலித்தொகை 126-6 * சிறகை விரிக்காமல் கூம்பி அமர்ந்திருந்தபோது சற்றே பசுமை (பைதல்) நிறம் கொண்டிருந்த வெண்ணிறக் குருகுகளைப் பார்வை வேட்டுவன் பழக்கி வைத்திருக்கும் பறவைகளைக் கொண்டு பறவைகளைப் பிடிக்கும் வேட்டுவன் காழ் களைந்து கட்டுப்பாட்டை நீக்கிப் பயன்படுத்திக்கொண்டான். பனிப் புதல் ஈங்கை அம் குழை வருட,சிறை குவிந்திருந்த பைதல் வெண் குருகு,பார்வை வேட்டுவன், காழ் களைந்தருள (நற்றிணை 312) * தினை அறுத்த பின்னர் நிற்கும் 'தினைத்தாள்' போன்ற இதன் கால்களும் சற்று பசுமையாக இருக்கும். தினை தாள் அன்ன சிறு பசுங் காலஒழுகு நீர் ஆரல் பார்க்கும்குருகும் உண்டு (குறுந்தொகை 25) * இது பனைமரத்தில் இருந்துகொண்டு கூட்டுக்கு வரும்படி தன் பெண் துணையை அழைக்கும். ஆடு அரைப் பெண்ணைத் தோடு மடல் ஏறி,கொடு வாய்ப் பேடைக் குடம்பைச் சேரிய,உயிர் செலக் கடைஇப் புணர் துணைப்பயிர்தல் ஆனா, பைதல்அம் குருகே? (நற்றிணை 338)
கேள்வி: குருகு (பறவை) - குருகு பற்றிச் சங்கப்பாடல் தரும் செய்திகள் பற்றி விளக்கவும்.
பதில்: * குருகின் ஒலி யானை எழுப்பும் ஒலி போல் இருக்கும். களி மயில்குஞ்சரக் குரல குருகோடு ஆலும்,(அகநானூறு 145) * யாழ் இசை போல ஒலி எழுப்பும். சீறியாழ்நரம்பு இசைத்தன்ன இன் குரற் குருகின் (நற்றிணை 189) * இதன் ஒலியைத் தமிழில் ''நரலல்'' என்பர். வெண் குருகு நரலும் தண் கமழ் கானல் (குறுந்தொகை 381) குருகினம் நரல (அகநானூறு 217) * வயலில் எழும் இதன் கூட்டொலியை ''இமிழல்'' என்பர். வெண் தலைக் குருகின் மென் பறை விளிக் குரல்நீள் வயல் நண்ணி இமிழும் (ஐங்குறுநூறு 86) * துணையைப் பிரிந்த குருகு இரவில் குரல் எழுப்பும். கலித்தொகை 121-16 * நீர்ப்பரப்புப் பகுதிகளில் வாழும். யாறு சேர்ந்தன்ன ஊறு நீர்ப் படாஅர்ப்பைம் புதல் நளி சினைக் குருகு இருந்தன்ன (அகநானூறு 178) கண்டற் கானல் குருகினம் ஒலிப்ப (அகநானூறு 260) * வானில் பறக்கும். குருகும் இரு விசும்பு இவரும் (குறுந்தொகை 260) பறக்கும்போது வரிசையாகப் பறக்கும். வான் பறைக் குருகின் நெடு வரி பொற்ப, பதிற்றுப்பத்து 83 File:Bitter Lake Birds Flying In Formation.jpg * வெயில் தணிந்திருக்கும் மாலை வேளையில் இவை வானில் பறந்து தன் இருப்பிடமான குன்றுகளுக்குச் செல்லும். சுடர் சினம் தணிந்து குன்றம் சேர,நிறை பறைக் குருகினம் விசும்பு உகந்து ஒழுக (நற்றிணை 369) * பனிக்கு நடுங்கும். பெய் பனி நலிய, உய்தல் செல்லாதுகுருகினம் நரலும் (ஐங்குறுநூறு 457) * அரசர்களின் படைவீரர்களைப் போல அவை மணல் பரப்பில் வந்து தங்கும். நெய்த் தலைக் கொழு மீன் அருந்த, இனக் குருகுகுப்பை வெண் மணல் ஏறி, அரைசர்ஒண் படைத் தொகுதியின் இலங்கித் தோன்றும், (நற்றிணை 291) * ஞாழல் மரத்தில் தனித்திருக்கும் குருகுகள் உறங்குவது வழக்கம். எக்கர் ஞாழல் இணர் படு பொதும்பர்த்தனிக் குருகு உறங்கும் (ஐங்குறுநூறு 144)மருத மரத்தில் கூட்டமாகத் தங்கும். 'உளைப் பூ மருதத்துக் கிளைக் குருகு இருக்கும் (ஐங்குறுநூறு 7) * உப்பங்கழியில் கூட்டமாக மேயும். இருங் கழிஇரை ஆர் குருகின் நிரை பறைத் தொழுதி (நற்றிணை 123) நெய்தல் பூக்களை மிதித்துக்கொண்டு மேயும். இன மீன் ஆர்ந்த வெண் குருகு மிதித்தவறு நீர் நெய்தல் (நற்றிணை 183) நெய்தலுக்கு அடியில் மீனைத் தேடும். நெய்தல் இருங் கழி நெய்தல் நீக்கிமீன் உண் குருகினம் கானல் அல்கும் (ஐங்குறுநூறு 184) * புன்னை மரத்திலும் வால் இணர்ப் படு சினைக் குருகு இறை கொள்ளும் - பதிற்றுப்பத்து 30 தாழை மடலிலும்தாழைச் சுறவு மருப்பு அன்ன முட் தோடு ஒசிய,இறவு ஆர் இனக் குருகு இறைகொள இருக்கும்,(நற்றிணை 131) தாழை குருகு ஈனும் கைந்நிலை 59கூடு கட்டிக்கொண்டு இறைகொள்ளும் (தங்கியிருக்கும்). * ஈங்கை மரத்துத் தளிர் வருட இனிமையாக உறங்கும். ஈங்கைத் துய்த் தலைப் புது வீஈன்ற மாத்தின் இளந் தளிர் வருட,வார் குருகு உறங்கும் - அகநானூறு 306 * பனம்பழம் விழும் ஒலி கேட்டுக் குருகு இனம் கூட்டமாகப் பறக்கும். கானற் பெண்ணைத் தேனுடை அழி பழம்,வள் இதழ் நெய்தல் வருந்த, மூக்கு இறுபு,அள்ளல் இருஞ் சேற்று ஆழப் பட்டென,கிளைக் குருகு இரியும் துறை (நற்றிணை 372) * பனை மரத்தில் கூடு கட்டிக்கொண்டு வாழும் குருகு நள்ளிரவு யாமத்தில் குரல் எழுப்புவது உண்டு. ஓங்கு மணல் உடுத்த நெடு மாப் பெண்ணைவீங்கு மடல் குடம்பைப் பைதல் வெண் குருகு,நள்ளென் யாமத்து, உயவுதோறு உருகி,(நற்றிணை 199) குருகு அமர்ந்ததும் பனம்பழம்பழம் வீழும் பரிபாடல் 2-43